Publication: Magyar Közlöny
Issue: MK-2009-48 (Year: 2009, Number: 48)
Era: 2004-2010
Section: továbbra is fenntartható a Hjt. szabályai szerint folyó fegyelmi eljárásban, illetve a 11/2006. (III. 14.) BM rendelet
Paragraph Index: 1336

továbbra is fenntartható a Hjt. szabályai szerint folyó fegyelmi eljárásban, illetve a 11/2006. (III. 14.) BM rendelet alapján a Rendõrség hivatásos állományú tagja ellen folyó eljárásban. Jogszabály nem teszi lehetõvé a személyi adatok további zárt kezelését a büntetés-végrehajtási szervezet és polgári nemzetbiztonsági szolgálat hivatásos állományú tagja ellen folyó eljárásban. – A katonai ügyész a feljelentést elutasító határozatában rendelkezik a katonai vétség fegyelmi eljárásra utalásáról, azaz a határozatot nem elõzi meg a büntetõeljárás nyomozási szakasza. Ilyen esetben a tanúvédelem szempontjából eltérõ helyzetbe kerülnek olyan személyek, akiknek közös jellemzõje, hogy a katonai vétség miatti fegyelmi felelõsség megállapításához és a fegyelmi fenyítés kiszabásához szükséges, releváns és így bizonyítandó tényekrõl van/lehet tudomásuk. Közülük a személyi adatok zárt kezelését kérhetik a Hjt. és a belügyminiszteri rendelet hatálya alá tartozó terheltek elleni fegyelmi eljárásban tanúként szereplõk. Ugyanakkor jogszabály alapján ilyen lehetõséggel nem rendelkeznek azok, akik a büntetés-végrehajtási szervezet és a polgári nemzetbiztonsági szolgálatok hivatásos állományú tagjai elleni fegyelmi eljárásban tanúk. A katonai vétség fegyelmi elbírálásában tanúként bevont személyek érdekeinek, védelmi igényeinek azonos szempontok szerinti mérlegelését a törvényhozónak a Btk. és a Be. szabályaiban megjelenõ koncepciója teszi szükségessé. Az eltérõ alkotmányos feladatot ellátó szervezetek között szoros kapcsolatot teremt a Btk. 122. §-a, amikor meghatározza, hogy a büntetõjogi felelõsség szempontjából mely szervezetek tagjai tekintendõk katonának, kik a tettesei a Btk. XX. fejezetében az adott szervezetek szolgálati rendjét és fegyelmét sértõ katonai vétségeknek. E szervezetek rendjében lefolytatott fegyelmi eljárást és fegyelmi fenyítést a törvényhozó alkalmasnak tartja arra, hogy a katonai vétségek miatti büntetõeljárás és büntetõjogi szankció helyébe lépjen, amennyiben a büntetés célja ezzel is elérhetõ. Sem a szervezetek egymástól eltérõ belsõ felépítése, sem a fegyelmi fenyítések némiképp eltérõ rendszere nem indokolja, hogy a bizonyításban fontos szerepet játszó tanúk helyzete és védelmének lehetõsége különbözzön attól függõen, hogy a katonai vétséget melyik szervezet tagja követte el. Ez olyan megkülönböztetés, amelynek nincs a tárgyilagos mérlegelés szerint ésszerû oka, azaz önkényes, így sérti a hátrányos megkülönböztetés alkotmányos tilalmát. A törvényhozó mulasztást követett el a Hszt. XII. fejezetének megalkotásakor, amikor nem mérlegelte hasonló figyelemmel és körültekintéssel a katonai vétség miatti felelõsségre vonásban tanúként közremûködõ személyek védelmi igényeit, nem adott lehetõséget a katonai vétség miatt folyó fegyelmi eljárásban a tanúk személyi adatainak zárt kezelésére, így nem biztosította, hogy a Rendõrség, a büntetés-végrehajtási szervezet és a polgári nemzetbiztonsági szolgálatok hivatásos állományú tagjai katonai vétségének fegyelmi elbírálása során az azonos funkciót betöltõ tanúk a tanúvédelem szempontjából azonos helyzetben legyenek. Erre tekintettel az Alkotmánybíróság a tanúk életének, testi épségének, és szabadságának védelmét, a megfélemlítés elkerülését célzó védelmi lehetõségek indokolatlan eltérése miatt – az indítvány keretei között – a mulasztásban megnyilvánuló alkotmányellenességet megállapította, és az Abtv. 49. § (1) bekezdésének megfelelõen, határidõ tûzésével felhívta a törvényhozót jogalkotási kötelezettségének teljesítésére.

Source: https://magyarkozlony.hu/hivatalos-lapok/b08f09d3af25d5e98962a896e52cdce47f098177/dokumentumok/5efb26cb56ae87a8f32c77e604ee83cc0d46782f/letoltes